1. BREGNER (FILICALES) 



Af Havens mange Bregner, der særlig dyrkes i et mindre Hus 

 i Væksthusrækken nedenfor Platformen, er dog nogle saa store, at 

 de ikke kan faa Plads dér. 



Blandt disse kan nævnes Træbregnen, Dicksonia antarctica, af 

 hvilken Haven i 1872 fik skænket to Eksemplarer fra Australien af 

 vor til dette Land udvandrede Landsmand Baron Ferd. von Muller. 

 De ankom hertil blad:= og rodløse, men trivedes snart fortræffeligt. 



Fig. 20. En stor australsk Bregne (Todea barbara). 

 (Fotografi 1899). 



og det ene Eksemplar lever endnu. Det havde for en Del Aar 

 siden naaet Taget i Væksthuset, saaledes at det ikke kunde vokse 

 videre. Eor at bevare Planten anbragte man da en Kasse med Jord 

 midt paa Stammen. Der udvikledes nu Rødder i Kassens Jord, og 

 derpaa blev Stammen savet over lige under Kassen. Den paa denne 

 Maade »forkortede« Plante blev saa anbragt i en stor Balje paa 

 Jorden og er siden vokset videre. 



Fra samme Botaniker fik Haven i 1893 en stor Tue (meterhøj 

 og noget over meterbred) af en Bregne, Todea barbara, som i flere 

 Aar udviklede sig smukt paa Eriland om Sommeren (Fig. 20), men 

 senere holdes Aaret rundt i Væksthus og endnu trives vel. 



42 



